හොඳම ඇපල්, මිදි, දොඩම්, ඉස්සෙල්ලම යන්නෙ සුපර් මාර්කට් වලට, එහිදී යන්තම් නරක් වෙනකොට ඉවත් කරනවා ඒව පිටකොටුවට සප්ලයි කරන කට්ටියක් වෙනම ඉන්නවා. ඒ ඇපල් තමයි සීයට 5යි කියලා ප්ලාස්ටික් දැල් මලුවල දාලා එල්ලලා තියෙන්නෙ. ඒවා අතරෙ ගෙඩියක් දෙකක් කුණුවෙලා පිටින් නොපෙනුණාට ගෙඩිය කැපුවාම ඇතුළ කහට පාටයි, රසයක් නැහැ. අද කොළඹ ඇපල් ගෙඩියක් කොස්ට් වෙන්නෙ රු. 16/-යි. පෙට්ටියක ගෙඩි 150, 130 වගේ ලොකු පොඩි කළවමේ තියෙනවා රු. 3000/-ක් 4000/- අතරෙයි මිල වදින්නෙ. අපි ඒවා අරගෙන සයිස් කරලා විකුණනවා. මමත් ඇපල් විකුණනවා. මේව පුංචි දරුවන්ට නම් දෙන්න හොඳම නෑ. ඈත ගම්වලින් කොළඹට එන අය විතරක් නෙමෙයි නගරබද අයත් කොළඹින් මේ වස සල්ලි දීලා අරගෙන ගෙදර දරුවන්ට කවනවා ගමේ ගහෙන් වැටෙන වෙරළු ගෙඩිය, ජම්බුගෙඩිය පොළොවට කුණුවෙනවා. අබ්දුල්ලාගේ කතාව ඉන්තේරුවෙන්ම සත්‍යයකි. ගමේ ගෙදර වත්තේ වැටෙන කෙසෙල් කැන කඩයට විකුණා මහා පරිමාණ බහුජාතික සමාගම් හරහා නෙත පිනා යන ලෙසට ඇසුරුම්කර එවන පැකට්ටුවේ බලන්න. ලස්සන කහ පැහැයෙන් එන කෙසෙල් කෑමට ගන්නා ජාතියකි අපි. ගෙදර වත්තේ මහා ගල් තලාව මත ඔහේ හැදෙන ගල් අන්නාසි ගෙඩිය කපුටන්ගේ ආහාරයට ඉඩහැර සුපර් මාර්කැට්ටුවෙන් වස යෙදූ අන්නාසි කිලෝ ගානට මිලට ගන්නා අප මහ පුදුමාකාර ජාතියක් වෙමු. කොළඹින් ගෙනෙන විස ඇපල් ගෙඩියට වඩා ගමේ ගස්වල හැදී ඉදී බිම කුණු වී යන ලාවුළු ගෙඩියේ විටමින් පෝෂ්‍ය පදාර්තවලින් අනූන බව නොදන්නා නොවැටහෙන ජාතියක් වෙමු අපි.
මහා ගල් තලාව මත ඔහේ හැදෙන්නේ මොනවාද?
ගල් අන්නාසි ගෙඩිය